text: Islandsk forward til Esbjerg Energy
  04 august 2016 kl. 06.26
  22-årige Henry Hardarson skifter til Esbjerg Energy.
  Esbjerg Energy har indgået en aftale med den islandskfødte Henry Hardarson. Den 22-årige spiller kommer til vestkysten efter to sæsoner i Rødovre Mighty Bulls og en enkelt sæson i Odense Bulldogs.
  Henry Hardarson mener at hans fortid som juniorspiller i Canada er en fordel i hans nye klub.
  - Endelig kan jeg lide Esbjergs aggressive spillestil. Min spillestil er canadisk inspireret, så en nordamerikansk træner uden ”bullshit” passer mig fint, siger islændingen på klubbens hjemmeside.
  Indtil nu har den nye forward lavet 19 scoringer og 21 oplæg i den danske hockeyliga.
  Læs mere om den nye spiller i Esbjerg Energys på holdets hjemmeside.
  